44 Kupwa wāsoñanya muntu wādi wendeja njibo yandi amba: “Yuja byakudya mu mifuko ya bano bantu byobakokeja kusela, utūle ne lupeto lwa muntu ne muntu ku kyakanwa kya mufuko wandi.+2 Ino ufwaninwe kutūla kitomeno kyami, kitomeno kya ndalama’kya, ku kyakanwa kya mufuko wa mukala wabo, pamo ne lupeto lwa byakudya byandi.” Penepo nandi wālongela monka mwāmulombwedile Yosefa.3 Lubanga pa kukya, bana-balume bālundulwa kebenda ne bampunda babo.4 Bādi kebaendele kulampe na kibundi pānenene Yosefa muntu wādi wendeja njibo yandi amba: “Imana! Londa bano bana-balume! Shi ubebapeta wibanene amba, ‘I kika kyomwalubwila kibi ku kiyampe?5 Mwene kino’ki kyo kitomenanga’mo mfumwami ne kyaingidijanga pa kuyuka senene bīya kumeso? I kibi kino kyomwalonga.’”6 Penepo wēbapeta, wēbanena bino binenwa.7 Ino nabo bāmutentulula’mba: “Mwanda waka mfumwami wanena bino bintu? Kebibwanikapo bengidi bobe balonge kintu kidi namino.8 Langa’po bidi, lupeto lotwatene ku milomo ya mifuko yetu twakuselēle’lo tamba ku ntanda ya Kenani.+ Le penepo, tukokeja’tu kwiba namani ndalama nansha olo mu njibo ya mfumobe?9 Shi ubekitana na umpika obe umo potudi’pa, nankyo afwe, kadi bakwabo nabo bekale ke bapika ba mfumobe.”10 Ebiya wānena’mba: “Bikale enka momwanenena’mo: Yewa ukatanwa nakyo ye ukekala umpika wami, ino bakwabo bakekala bampikwa mambo.”11 Ponkapo bonso bātūkija mifuko yabo pa nshi bakutulula’yo.12 Wāsantaula’mo, kushilwila ku mukulu wēfula na mukala. Ku mfulo, kitomeno kyātanwa mu mufuko wa Benjemani.+13 Penepo bāsana bivwalwa byabo, kadi bonso bātwika monka bampunda babo biselwa kebajokela ku kibundi.14 Yuda+ ne banababo pa kutwela mu njibo ya Yosefa, wādi ukidi monka; bāpona pa nshi ku meso andi.+15 Yosefa wēbanena’mba: “Le i kilongwa’ka kino kyomwalonga? Le kemwadipo muyukile amba muntu pamo bwa ami ubwanya kuyuka senene bīya kumeso?”+16 Ponkapo Yuda wālondolola’mba: “Le i kika kyotukokeja kunena kudi mfumwami? I kika kyotukokeja kwisamba? Ne tubwanya namani kwilombola bu boloke? Leza wa bine wasokola kilubo kya bapika bobe.+ Pano twi bapika ba mfumwami, ne batwe ne mwine watanwa na kitomeno mu kuboko!”17 Ino aye wānena’mba: “Kebibwanikapo amiwa kulonga nankyo! Yewa watanwa na kitomeno mu kuboko kwandi ye ukekala umpika wami.+ Ino banwe bakwabo, kandai mu ndoe kudi shenu.”18 Ebiya Yuda wāmufwena kanena’mba: “Nakwisāshila, a mfumwami, leka bidi umpika obe esambe kishima kimo mu matwi a mfumwami, kokalobela umpika obe, mwanda abe udi’tu pamo bwa Felo mwine.+19 Mfumwami waipangwile bapika bandi amba, ‘Le mudi na shenu nansha mwanenu?’20 Netu twalondolola mfumwami amba, ‘Tudi na tata mununu ne mwana wa mu bununu bwandi, mukala.+ Inoko mwanabo ke mufwe,+ enka aye ye mwana wa munda mwa inandi+ ushele, kadi shandi umusenswe.’21 Kupwa wanenene bapika bobe amba, ‘Kanselelei’ye kuno mumone.’+22 Ino netu twatentulwile mfumwami amba, ‘Yewa mwana kabwanyapo kushiya shandi. Shi amushiye, bine shandi usa kufwa.’+23 Penepa nobe wanena bapika bobe amba, ‘Poso mutūke ne mukala wenu kuno, shi bitupu kemukamonepo mpala yami monka.’+24 “Penepo twakandile kudi umpika obe tata wami, twamusapwila byanenene mfumwami.25 Kupwa tata wanena’mba, ‘Jokai muketupotele’ko twakudya.’+26 Ino twanena’mba, ‘Ketubwanyapo kutūkila’ko. Shi mukala wetu udi netu nabya tusa kutūka, mwanda ketubwanyapo kumona mpala ya muntu’wa shi mukala wetu kadipo netu.’+27 Penepo umpika obe tata wami wetunena’mba, ‘Muyukile biyampe amba wami mukaji i mumbutwile bana babidi kete.+28 Ino umo waunshile, nami nanena’mba: “Bine ye uno musasamunwe bisesobiseso!”+ ne pano nkyamumwene monka.29 Shi muntalule ne uno mwine mu meso ami, afikilwe na kibi kileta lufu, nabya bine musa kutūkija mvwi yami mu Kibundu*+ na kyamalwa.’+30 “Pano, shi njoke kudi umpika obe tata wami kwampikwa uno mwana, būmi* bwandi byobudi bukutwe pamo na būmi* bwa uno,31 penepo pasa’tu kumona’mba mwana kadi’popo, usa kufwa, nabya na bubine bapika bobe bakatūkija mvwi ya umpika obe tata wetu mu Kibundu* na njia.32 Umpika obe weeyekele kudi tata wami pa mwanda wa mwana’mba, ‘Shi nkimwalwijepo kodi, nabya napi tata mambo a nyeke.’+33 Shi ke pano, nakwisāshila, umpika obe ashale pa kyaba kya uno mwana bu umpika wa mfumwami, amba uno mwana ajoke pamo na banababo.34 Le nsa kujoka namani kudi tata pampikwa uno mwana? Nkikabwanyapo kutala pakaponenwa tata na kino kyamalwa!”
bem_Latn